Фрайбърг отива във Франция през май 1916 година. Той получава Кръст Виктория за битката при Сома. На 13 ноември 1916 година при Бокурт-сур-Анкър батальонът на Фрайбърг провежда първата атака през вражеската челна система от окопи. След това той събира и прегрупира своите дезорганизирани мъже и води успешна атака към втората цел, по време на която е ранен на две места. Той остава да командва и задържа позицията през деня и следващата нощ. След като получава подкрепление, той атакува и превзема силно укрепено село, като взема 500 пленника. Ранен е още 2 пъти, като втория път сериозно. Отказва да напусне фронтовата линия, докато не дава последни инструкции. Почетната грамота, която получава, описва резултата от тези действия: „Фрайбърг позволява временната позиция на корпуса да бъде задържана за постоянно, спрямо тази точка в крайна сметка се оформя фронтовата линия“ за по-късни действия.